สวัสดีค่ะ มีผลตรวจส่งมาที่บ้านเลยไม่แน่ใจว่าปกติหรือไม่ค่ะ รบกวนคุณอธิบายผลตรวจหามะเร็งปากมดลูกให้หน่อยค่ะSPECIMEN ADEQUACY : Satisfactory,no endocervical cellsESTROGEN ACTIVITY : HighBACKGROUND : Leucocytes, minimalINTERPRETATION/RESULT : Negative for intraepithelial lesion (class I)
สวัสดีค่ะ จากผลการตรวจหามะเร็งปากมดลูกที่แนบมานั้นอ่านว่า เป็นตัวอย่างที่ดีสามารถอ่านผลได้ มีระดับฮอร์โมนเอสโตรเจนในระดับสูง พบว่ามีเม็ดเลือดขาวอยู่เล็กน้อย โดยรวมแพทย์อ่านผลว่าไม่มีรอยโรคใดๆที่บริเวณเยื่อบุตรงปากมดลูก คือไม่ได้สงสัยเนื้องอกหรือเนื้อร้ายใดๆแต่เนื่องจากผลอ่านว่ามีเม็ดเลือดขาวอยู่เล็กน้อย แนะนำสอบถามแพทย์ที่ดูแลโดยตรงอีกครั้ง ว่าจำเป็นต้องรักษาหรือไม่ แพทย์อาจดูจากอาการร่วมด้วยอีกครั้ง ถ้าไม่มีอาการอะไร อาจจะแนะนำเป็นตรวจติดตามประจำปีต่อไปค่ะ